Coba ceritain soal Basa Palémbang dalam bahasa banjar

Bahasa Palémbang adalah basa nang dituturkan (disurahakan) ulih masyarakat Palémbang lawan jumbelah panutur tulin bangsa 500.000 ikung urang.

Bahasa Palémbang ba'isi dua tingkatan, yaitu Baso Pelembang Alus atawa Bebaso dan Baso Pelembang Sari-sari. Baso Pelembang Alus diguna'akan sawayah bapandiran lawan tutuha masyarakat, urang-urang tuha, atawa urang-urang nang dihurmati, ta'utama dalam upacara-upacara adat. Bahasa naini ba'akar di basa Jawa lawan basa Malayu lantaran raja-raja Palémbang batumat matan Karajaan Majapahit, Kasultanan Damak, dan Kasultanan Pajang. Marga itu sababnya perbendaharaa kata Baso Pelembang Alus banyak pasamaannya lawan pabandaharaan kata dalam basa Jawa.

Pahadangan naitu, Baso sehari-hari diguna'akan ulih wong Palémbang dan ba'akar di basa Malayu.

Bahasa Palémbang ba'isi kamiripan lawan basa daerah provinsi di sakulilingnya, pariannya Jambi, Bengkulu bahkan Jawa (lawan intonasi babida). Di Jambi dan Bengkulu, akhiran 'a' di kosakata basa Indunisia nang diubah jadi 'o' banyak di'ulihi.